Sok olyan emberrel találkoztam, akiknek a pszichológia szó hallatán a múlton merengő, filozofáló és rágódó ember képe jelenik meg. Ez egy több pszichológiai módszertanban megtalálható közös vonáson alapul. Azonban a pozitív pszichológiai eszközök és technikák nem ilyenek: ezek a jelenben, illetve a közeljövőben fejtik ki a hatásukat! A pozitív pszichológia egy viszonylag új pszichológiai irányzat, amely a jóllét, a boldogság, az erősségek és erények, valamint az emberi potenciál pozitív aspektusaira összpontosít. A célja, hogy segítse az embereket abban, hogy teljesebb és elégedettebb életet éljenek.